བོད་རྒྱལ་གཅེས་དཔའ་བོ་ཚེ་ཁོ་ལགས་ནི་དེང་སྐབས་རྒྱ་གཞུང་གིས་བོད་ས་བཅད་བཟུང་ལྟར་གྱི་སི་ཁྲོན་ཞིང་ཆེན་རྔ་བ་བོད་རིགས་རང་སྐྱོང་ཁུལ་ཟེར་བའི་རྔ་བ་རྫོང་རྨེའུ་རུ་མའི་རུ་ཆེན་བཞི་བའི་གནམ་མཚོ་སྡེ་བ་ནས་ཡིན་པའི་ཕ་ཀ་དག་དང་།མ་སྐྱིད་ལྷ་གཉིས་ཀྱི་བུ་རུ་སྐྱེས་ཤིང་འདི་ལོར་རང་ལོ་༤༤ཡས་མས་ཡིན་འདུགདམ་པ་ཁོང་གི་ཕ་གཅིག་པའི་སྤུན་མཆེད་གནམ་མཚོ་དགོན་གྱི་གྲྭ་ས་སྙིང་ལགས་རྒྱལ་ཁབ་བརྟན་བརླིང་ལ་གཏོར་བཤིག་གཏོང་མཁན་གྱི་ཁ་བྲལ་བ་ཟེར་བར་ཁག་དཀྲིས་ནས་རྒྱའི་བཙོན་ཁང་དུ་སྡུག་སྦྱོང་མནར་གཅོད་ཚད་མེད་བཏང་མཐར་འདས་གྲོངས་སུ་ཕྱིན་པས་མ་ཚད།ཕ་གཅིག་པའི་སྤུན་མཆེད་གནམ་མཚོ་དགོན་པའི་དགེ་བསྐོས་ཨུ་རྒྱན་རྒྱ་མཚོ་ལགས་ཀྱང་ཉེས་མེད་བཙོན་འཇུག་བྱས་འདུགདེ་བས་ད་ལྟ་དམ་པ་ཁོང་གི་ཤུལ་དུ་བཟའ་ཟླ་དང་བུ་ཕྲུག་གཉིས་ཡོད་པ་ཙམ་ལས་དེ་དག་གི་མིང་དང་སྐུ་ཕུང་ཞུགས་འབུལ་སོགས་རྗེས་འབྲེལ་གནས་སྟངས་མང་པོ་ཞིག་ཤེས་རྟོགས་དང་གསལ་ཁ་བྱུང་ཐུབ་མེད།